96 Jurnalul Oficial al Uniunii Europene 03/vol. 12 31993D0070 2.2.1993 JURNALUL OFICIAL AL COMUNITĂȚILOR EUROPENE L 2534 DECIZIA COMISIEI din 21 decembrie 1992 privind codificarea mesajului ANIMO (93/70/CEE) COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Directiva 90/425/CEE a Consiliului din 26 iunie 1990 privind controalele veterinare și zootehnice care se aplică în schimburile intracomunitare cu anumite animale și produse în scopul realizării pieței interne (1), astfel cum a fost modificată ultima dată prin Directiva 92/65/CEE (2), în special de articolul 20 alineatul (3), întrucât, pentru a asigura funcționarea rețelei, Comisia a adoptat Decizia 91/637/CEE din 3 decembrie 1991, stabilind modelul mesajului care va fi transmis prin intermediul reţelei informatice ANIMO (3); întrucât, pentru a permite o înțelegere rapidă a mesajului ANIMO și pentru a proteja eficient sănătatea animalelor, se impune pre- cizarea codificării utilizate pentru mărfurile menționate la punctul 4 din anexa Deciziei 91/637/CEE; întrucât prezența în codificarea stabilită prin prezenta decizie a anumitor tipuri de animale vii și de produse nu presupune ca atare faptul că trebuie transmis un mesaj prin intermediul reţelei informatice ANIMO; () JOL224,18.8.1990, p. 29. () JOL268,149.1992,p. 54. () JOL343,13121991,p. 46. întrucât măsurile prevăzute de prezenta decizie sunt conforme cu avizul Comitetului veterinar permanent, ADOPTĂ PREZENTA DECIZIE: Articolul 1 Codurile care vor fi utilizate pentru mărfurile menționate la punctul 4 prima liniuță din anexa Deciziei 91/637/CEE sunt definite în anexa prezentei decizii. Articolul 2 Prezenta decizie se adresează statelor membre. Adoptată la Bruxelles, 21 decembrie 1992. Pentru Comisie Ray MAC SHARRY Membru al Comisiei